Leprechaun (videoludo)

Leprechaun ( Leprekono) estas agada kaj arkada videoludo eldonita de Enter-Tech en 1982. Ĝi estis licencita de Tong Electronic. Leprechaun estis desegnita por infanoj, kun malalta malfacileco kaj pli malgranda arkadmaŝino kiu estis parto de la gamo Moppet Video. Game Plan ankaŭ fabrikis version uzantan standardan arkadan maŝinon sub la titolo Pot of Gold.

 Ludomaniero 
La ludanto kontrolas esploriston kurantan tra arbaro, provante akiri la orpoton de leprekono. La orpoto estas hazarde lokita sur la ekrano. Kiam la orpoto estas tuŝita, la ludanto eniras la sekvan nivelon. 

La leprekono ĉasadas la esploriston tra la arbaro, provante kapti lin. Se li estas kaptita, la ludanto perdas vivon kaj rekomencas ekde la komenco de la nivelo. Post kiam ĉiuj vivoj estas perditaj, la ludo finiĝas. Se la leprekono atingas la orpoton unue, ĝi tiam estas relokita al alia loko sur la ekrano. Per tuŝado de la arboj, la poentaro de la ludanto kreskas, same kiel la valoro de la orpoto. Ĉiufoje kiam la Leprekono tuŝas arbon, la valoro de la poto malpliiĝas, kvankam la poentaro de la ludanto restas sama. Post ĉiu nivelo kaj post ĉiu 30 sekundoj la rapideco de la Leprekono kreskas.

 Referencoj 

 Eksteraj ligiloj 
Leprechaun ĉe MobyGames ()

Kategorio:Videoludoj aperintaj en 1982
Kategorio:Arkadaj videoludoj
Kategorio:Videoludoj kreitaj en Usono